open-index/open-wikipedia-markdown huggingface dataset:
Huuto (runo)

**Huuto** () on Allen Ginsbergin runo, joka ilmestyi 1956 kokoelmassa *Howl and Other Poems*. Kokoelman julkaisi Lawrence Ferlinghettin kustantamo City Lights.

Runo sai maailmanlaajuista mainetta, kun sen julkaisijaa vastaan nostettiin epäsivellisyyssyyte, mutta oikeudenkäynti ei johtanut tuomioon. 

## Suomennos
Runo julkaistiin hiukan sensuroituna suomeksi Anselm Hollon käännöksenä *[[Parnasso]]ssa* vuonna 1961, sitten kokoelmassa *Huuto ja muita runoja* (1963), jossa on mukana sensuroitu teksti. Runo on julkaistu sittemmin myös antologioissa *Maailman runosydän* (1998) ja *Runon suku: Valikoima suomeksi elävää käännöslyriikkaa* (1991). Kokoelmassa *Huuto ja muita runoja 1947–1971* (2000) ilmestyneeseen versioon on vielä tehty joitakin muutoksia. 

## Esitys Yleisradiossa

Suomessa runon radiointi aiheutti edunkuntakohun. Runon esitys Porin Jazzeilla 1969 nauhoitettiin, ja se esitettiin Yleisradiossa 30. syyskuuta 1969 kello 22.30 myöhäisuutisten alla sekä yleis- että rinnakkaisohjelmassa. 83 kansanedustajaa teki Arne Bernerin aloitteesta kyselyn siitä, oliko runon esitys Yleisradion toimilupaehtojen mukaista. Kulkulaitosministeri Paavo Aitio vastasi, ettei runoa olisi sopinut esittää radiossa, ja Yleisradion johtokunta rankaisi vastaavaa ohjelmatoimittajaa Pekka Lounelaa muistutuksella. Yleisradion tuolloinen pääjohtaja Eino S. Repo oli yrittänyt saada Yleisradion johtokunnassa läpi lievempää tulkintaa, jonka mukaan runon esittäminen radiossa oli ollut ”puutteellisesti harkittua” ja ristiriidassa Yleisradiossa noudatetun käytännön, mutta ei toimiluvan ehtojen kanssa. Radion ohjelmapolitiikan vastustajat puolestaan liittivät *Huudon* niin sanotun Reporadion syntilistaan.

Yleisradion tuolloinen ohjelmatoiminnan koordinaattori Pertti Hemánus raportoi presidentti Urho Kekkosen todenneen tapauksen johdosta Tamminiemeen ”Sananvapauden iltaan” kokoontuneille radion edustajille: ”Te olette ottaneet kaksi askelta siinä missä yksi olisi riittänyt, ja nyt saatte kestää seuraukset.”

## Suomennosversioita
* *Parnasso* 2/1961.
* *Huuto ja muita runoja*, Tajo, 1963.
** *Runon suku: Valikoima suomeksi elävää käännöslyriikkaa*. Toimittanut Jarkko Laine. Otava, 1991. 
** *Maailman runosydän*. Toimittaneet Hannu Tarmio ja Janne Tarmio. WSOY, 1998. 
* *Huuto ja muita runoja 1947–1971*. Sammakko, 2000. 

## Huomioita

## Lähteet
* 
* Salokangas, Raimo: *Aikansa oloinen: Yleisradion historia 1949–1996*. Helsinki: Yleisradio, 1996.
 
### Viitteet
AIDS-orpo

**AIDS-orpo** on lapsi, jonka toinen tai molemmat vanhemmat ovat kuolleet AIDSiin.

Yhdistyneiden kansakuntien (YK) UNAIDS-ohjelman, Maailman terveysjärjestön (WHO) ja Unicefin tilastoissa termiä käytetään kuvaamaan lasta, jonka äiti on kuollut AIDSiin ennen kuin lapsi on täyttänyt 15 vuotta, riippumatta siitä, onko isä elossa. Arvioidaan, että noin 80&nbsp;prosentilla AIDS-orvoista on elossa oleva isä.

Vuosittain noin 70&nbsp;000 lasta jää AIDSin takia orvoksi. Vuoteen 2010 mennessä arvioidaan noin 20 miljoonan lapsen jääneen orvoksi.

AIDS tarttuu erityisesti niihin aikuisiin, jotka ovat seksuaalisesti aktiivisia. Tämä merkitsee, että tautiin kuolevat ovat usein perheensä pääasiallisia huoltajia, joten AIDS vaikuttaa merkittävästi perheen ansaintamahdollisuuksiin. AIDS-orvot joutuvat yleensä turvautumaan valtion tarjoamaan apuun.

Eniten elossa olevia AIDS-orpoja vuonna 2007 oli Etelä-Afrikassa (huolimatta siitä, että eteläafrikkalainen määritelmä sisältää enintään 18-vuotiaat lapset, joiden kumpi tahansa biologinen vanhempi on kuollut).

## Lähteet

## Aiheesta muualla
New York Hall of Science

**New York Hall of Science** on New Yorkissa sijaitseva museo. Se sijaitsee yhdessä harvoista vuoden 1964 maailmannäyttelyn jäljellä olevista rakennuksista Flushing Meadows–Corona Parkissa, Queensissä. Nykypäivänä rakennus on New Yorkin ainoa museo, jossa voi kokeellisesti tutustua biologiaan, kemiaan ja fysiikkaan.

## Historia
Museo perustettiin vuonna 1964 osana New Yorkin maailmannäyttelyä. Se oli perustamisajankohtanaan yksi harvoista tiedemuseoista koko maailmassa. Useimmat museot ja vierailukohteet suljettiin pian maailmannäyttelyn päättymisen jälkeen, mutta New York Hall of Science jatkoi toimintaansa. Vuonna 1979 museo suljettiin korjauksia varten.

New Yorkin kaupunki palkkasi fyysikko Alan Friedmanin auttamaan museon uudistamisessa ja hän suunnitteli museon painopisteen siirron science fictionin merkitykseen arkipäivän elämässä. Museo avattiin uudelleen vuonna 1986. Museo osoittautui odotettua suositummaksi, ja kaupunki päätti laajentaa sitä edelleen.

Vuonna 1991 julkistettiin museon 10-vuotinen laajennusohjelma, johon sisältyi muun muassa uusi sisäänkäynti ja ravintola. Työt aloitettiin vuonna 1996. Vuonna 1999 päätettiin, että museoon ei rakenneta Imax-teatteria.
Staicele

**Staicele** on kaupunki Pohjois-Latviassa Vidzemen historiallisella alueella.  Kaupungissa on parituhatta asukasta ja suurin osa sen pinta-alasta on metsän tai viljelysten peitossa. Etäisyys Riikaan on 130 km. Salatsijoki virtaa noin 30 km kaupungin alueella.

## Historia
Staicelen kaupunki muodostui vuonna 1897 rakennetun paperitehtaan ympärille. Ennen tätä paikalla oli vain hevostallit ja hotelli. Kaupungin nimi on peräisin Stazeleksi kutsutulta ruotsalaiselta naiselta, joka piti aikoinaan lauttaa Salatsijoen yli. Staiceleen on pystytetty hänen muistomerkkinsä. Vuonna 1904 kaupunkiin rakennettiin peruskoulu. Vuonna 1913 rakennettiin paperitehtaan käyttöön kapearraiteinen rautatie Pāleen ja seuraavana vuonna hankittiin uudenaikaiset paperikoneet. Toisessa maailmansodassa saksalaiset yrittivät räjäyttää tehtaan, mutta paikallisten partisaanien onnistui suistaa räjähteitä kuljettanut juna raiteiltaan ennen kuin se pääsi kohteeseensa. Maailmansodan jälkeen tehdasta modernisoitiin useampaan otteeseen. Kaupungin koulu tuhoutui tulipalossa vuonna 1957 ja uusi koulurakennus rakennettiin vuonna 1966, mutta sekin tuhoutui tulipalossa vuonna 1983.

Kaupunki sai vuonna 1997 Limbažin piirin siisteimmän kaupungin arvonimen ja Sējējs ’97-kilpailussa se voitti ensimmäisen palkinnon kuntien kehityskilpailussa. Vuodesta 1999 kaupunki on tehnyt yhteistyötä Etelä-Viron kuntien kanssa osana EUn tukemaa Pohjois-Liivinmaa hanketta.

## Kaupungin tunnukset
Staicelella on käytössään lippu ja vaakuna, joissa molemmissa on kuvattu kattohaikara sinisellä pohjalla. Molemmat otettiin käyttöön kaupungin saadessa kaupunginoikeudet vuonna 1992. Lipun ja vaakunan lisäksi on käytössä kaupungin hymni, joka otettiin käyttöön vuonna 1996.

## Lähteet
Tyrannitanssijat

**Tyrannitanssijat** (*Neopelma*) on tanssijoiden heimoon kuuluva varpuslintusuku. Tyrannitanssijoiden sukuun kuuluu BirdLife Internationalin mukaan viisi lajia.

## Tyrannitanssijoihin kuuluvia lajeja
* Harmaakurkkutanssija (*Neopelma aurifrons*)
* Kultatöyhtötanssija (*Neopelma chrysocephalum*)
* Köynnöstyrannitanssija (*Neopelma sulphureiventer*)
* Tyrannitanssija (*Neopelma pallescens*)
* Vuorityrannitanssija (*Neopelma chrysolophum*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Neopelma
Sara Nordenstam

**Sara Maria Evelina Nordenstam** (s. 28. helmikuuta 1983 Lycksele, Ruotsi) on norjalainen uimari, 200 metrin rintauinnin olympiamitalisti ja Euroopan-mestari.

Nordenstam muutti perheensä mukana isänsä työn vuoksi Norjaan 1993. Muut perheenjäsenet pitivät Ruotsin kansalaisuuden, mutta Sara päätti Yhdysvalloissa opiskellessaan vaihtaa itselleen Norjan kansalaisuuden. Hän siirtyi edustamaan Norjaa vuoden 2002 aikana.

Nordenstam sijoittui 200 metrin sekauinnissa vuonna 2000 neljänneksi sekä Helsingin pitkän radan että Valencian lyhyen radan EM-kilpailuissa. Pekingin olympialaisissa 2008 hän sai pronssia 200 metrin rintauinnissa ennätyksellään 2.23,02. Budapestin EM-kilpailuissa 2010 hän sai samassa lajissa hopeaa ajalla 2.24,42. Hän voitti 200 metrin rintauinnin Euroopan-mestaruuden Debrecenissä 2012 ajalla 2.26,91.
  
## Lähteet
Vehmassalmi

**Vehmassalmi** on merenlahti Vehmaan ja Taivassalon rajalla Varsinais-Suomessa. Se ulottuu Mynälahdelta pitkälle sisämaahan Vehmaan Himoisiin saakka kapeana kaksihaaraisena, osin vuonomaisena lahtena. Vehmassalmi jakautuu kahteen haaraan eli Himoistenlahteen (myös Isosalmi), jonka perukkaan on Mynälahdelta 14 kilometriä, ja läntiseen Viiaistenlahteen (myös Vähäsalmi). Rannikon lähellä Vilussa lahden ylittää Vehmassalmen silta ja Himoistenlahdella Ristinkylän silta. Lahtea voidaan käyttää pienveneilyyn ja se on ollut tärkeä liikenneväylä myös aiemmin historiansa aikana. 

Vehmassalmen kalakantaan kuuluu runsaasti ahvenia, hieman haukea, salakkaa ja erilaisia särkikaloja. Salmesta on aikoinaan kalastettu myös madetta ja runsaasti lahnaa. Lahna on myös ollut piparjuurikastikkeen kera suosittu ruoka Vehmaalla.

Salmeen laskee pohjoisessa Isosalmen Himoistenperän lahdessa kaksi pientä rannikkovesistöä Marjavuorenoja ja Katinkarinoja.

## Lähteet
Valkokurkkutanssijat

**Valkokurkkutanssijat** (*Heterocercus*) on tanssijoiden heimoon kuuluva varpuslintusuku. Valkokurkkutanssijoiden sukuun kuuluu BirdLife Internationalin mukaan kolme lajia.

## Valkokurkkutanssijoihin kuuluvia lajeja
* Kastanjatanssija (*Heterocercus flavivertex*)
* Kekäletanssija (*Heterocercus linteatus*)
* Valkokurkkutanssija (*Heterocercus aurantiivertex*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Heterocercus
Lentopallo kesäolympialaisissa 1996

**[[Kesäolympialaiset 1996|Vuoden 1996 kesäolympialaisten]] [[lentopallo]]** järjestettiin 20. heinäkuuta &ndash; 4. elokuuta 1996 Atlantassa. Tämä oli yhdeksäs kerta kun lentopallo oli mukana olympialaisten ohjelmassa. Lentopallo järjestettiin miehille ja naisille. Mukana oli 275 osanottajaa 18 eri maasta.

## Rantalentopallo
Atlantan kesäolympialaisissa 1996 järjestettiin myös rantalentopalloturnaus 23. heinäkuuta &ndash; 28. heinäkuuta. Tämä oli ensimmäinen kerta kun rantalentopallo oli mukana olympialaisten ohjelmassa. Rantalentopallo järjestettiin miehille ja naisille. Mukana oli 84 osanottajaa 21 eri maasta.

## Mitalistit
### Lentopallo
#### Miehet

#### Naiset

### Rantalentopallo
#### Miehet

#### Naiset

## Mitalitaulukko

## Lähteet
*Beach Volleyball at the 1996 Atlanta Summer Games  
*Volleyball at the 1996 Atlanta Summer Games
Albanian linja-autoturma 2010

Albaniassa Pukën alueella sattui lauantaina 17. heinäkuuta 2010 noin kello 17.00 **bussiturma**, kun linja-auto syöksyi noin kello 17:00 paikallista aikaa jyrkänteeltä alas Pukën piirikunnassa 140 kilometriä Tiranasta pohjoiseen. Onnettomuudessa kuoli 14 ihmistä ja lisäksi 12 loukkaantui, joista neljä vakavasti. Poliisi mainitsi onnettomuuden syyksi kaatosateen. Pudotusta oli 30–40 metriä. Loukkaantuneina selvinneet pääsivät sairaaloihin Tiranaan ja Shkodëriin.  

## Reaktioita
Albanian hallitus julisti sunnuntaiksi maansurun. Maassa pidettiin suruliputus ja yleinen minuutin hiljainen hetki. Albanian presidentti Bamir Topi ja pääministeri Sali Berisha vierailivat loukkaantuneiden luona sairaalassa Shkodërissa. Hallituksen edustaja Erla Mehilli ilmoitti, että valtio maksaisi onnettomuudessa kuolleiden hautauskulut. Euroopan parlamentin puhemies Jerzy Buzek ja Kosovon presidentti Fatmir Sejdiu ilmaisivat osanottonsa.

18. heinäkuuta 2010 oli maansuru Albaniassa.

## Lähteet

## Aiheesta muualla
Oliivitanssijat

**Oliivitanssijat** (*Xenopipo*) eli aiemmalta nimeltään **vihertanssijat**  on tanssijoiden heimoon kuuluva varpuslintusuku. Vihertanssijoiden sukuun kuuluu BirdLife Internationalin mukaan 2 lajia.

## Oliivitanssijoihin kuuluvia lajeja
* Mustatanssija (*Xenopipo atronitens*)
* Oliivitanssija (*Xenopipo uniformis*)

## Lähteet

## Aiheesta muualla
*ITIS: Xenopipo
Enemmistö

**Enemmistö** voi tarkoittaa jotakin seuraavista:

* enemmistö, yli puolet jostakin ryhmästä esimerkiksi äänestyksessä
* Liikennepoliittinen yhdistys Enemmistö, suomalainen liikennepoliittinen järjestö
Nevalı Çori

**Nevalı Çori** on kivikautinen eteläisestä Itä-Turkista löydetty temppelialue. Sieltä on löydetty eläinten kuvia esittäviä kivipilareita, patsaita ja vastaavantyyppisiä löytöjä. Tämä arkeologien tutkima paikka liittyy Lähi-idän maanviljelyn syntyvaiheeseen. 

Se muistuttaa eniten Göbekli Tepeä mutta muutenkin liittyy ajan rakennusperinteisiin Lähi-idässä.

## Sijainti

Nevalı Çori sijaitsee Şanlıurfan maakunnassa Şanlıurfan kaupungista itäkoilliseen ja Adiyamanista itäkaakkoon. Paikka on Taurus-vuorten etelärinteillä noin 490 m korkeudessa merenpinnasta. Arkeologiset löydökset ovat Eufratista haarautuvan Kantara-virran molemmin puolin Hilvanin kylästä länteen. Nevalı Çorin koordinaatit ovat 37.586° N, 38.630° E 

Temppelialue on ollut veden alla Atatürkin padon rakentamisesta alkaen.

## Temppeli, kivet ja patsaat

Paikalta on löydetty hyvin varhaisia temppeleitä joihin liittyy suuria megaliittisia kiviä. Megaliiteissa ja muissa kivissä on eläinten kuvia.Tällöin Nevalı Çori on Göbekli Tepen tapainen esimerkki hyvin varhaisesta monumenttirakentamisesta. Nevalı Çorin kausiin I-III ajoittuva temppelikompleksi rakennettiin kukkulalle, ja käsittää kivistä tehtyjä muureja, joissa on kivipilareita.

Nevalı Çorista löydetty savesta ja kalkkikivestä tehtyjä patsaita. Suurimmat työt muistuttavat toteemipaaluja. Vaikuttavimmat ovat linnun pitelemää naisen päätä esittävä suurikokoinen patsas ja toinen, joka esittää miestä, jolla on käärme hiuspalmikon tilalla.

## Ajoitus
Paikka asutettiin jo 8400 eaa. ja siellä asuttiin vielä n. 5500 eaa. Laajasti kausi ajoitetaan esikeraamiseen neoliittinen kauteen..
Tämä oli maanviljelyn synnyn ja varhaisen leviämisen kautta, jolloin asuttiin kylissä ja ei osattu tehdä vielä saviastioita.

Tarkemmin kylä ajoittuu PPNB-kauteen.

Nevalı Çorissa asuneet ihmiset eivät saaneet pääasiallista toimeentuloaan maanviljelystä vaan metsästämällä. Kehittyneiden metsästystekniikoiden avulla saatiin niin suuria saaliita (gaselleja, kauriita, villisikoja ja jäniksiä), että ruoan varastoimiseen piti rakentaa erityisiä varastorakennuksia.

Nevalı Çorissa näkyy nopea jäännöksistä ja ajoituksista päätelty sikojen koon pieneneminen noin 10500 eaa, joka saattaa liittyä sian kesytykseen.

## Katso myös

*Maanviljelyn synty Lähi-idässä
*Çayönü Tepesi
*Göbekli Tepe
*Tell Mureybat

## Lähteet
Ingvild Snildal

**Ingvild Nicoline Nerdrum Snildal** (s. 25. elokuuta 1988 Asker, Norja) on norjalainen uimari, perhosuinnin MM-mitalisti ja Euroopan-mestari.

Snildal osallistui arvokilpailuihin ensimmäisen kerran Helsingin lyhyen radan EM-kilpailuissa 2006. Hän sai pronssia 50 metrin perhosuinnissa Rooman MM-kilpailuissa 2009 ajalla 25,58. Välierässä hän oli tehnyt ennätyksensä 25,53. 100 metrin perhosuinnissa hän oli samoissa kilpailuissa seitsemäs ajalla 56,96. Lyhyen radan EM-kilpailuissa hän sai Istanbulissa 2009 pronssia 50 metrin perhosuinnissa ajalla 25,10 ja Eindhovenissa 2010 hopeaa 100 metrin perhosuinnissa ajalla 57,46.

Snildal voitti 100 metrin perhosuinnin pitkän radan Euroopan-mestaruuden Debrecenissä 2012 ajalla 58,04. Lisäksi hän sai pronssia 50 metrin perhosuinnissa.

## Lähteet
Anthology (Kalevalan albumi)

**Anthology** on progressiivisen rockin yhtye Kalevalan kokoelma-albumi, joka julkaistiin vuonna 2004 levymerkillä ShroomAngel Productions. Tuplakokoelman ensimmäinen CD sisältää livenauhoituksia vuosilta 1970, 1973 ja 1977. Toinen levy sisältää yhtyeen kolmannen albumin *[[Abraham’s Blue Refrain]]* ensi kertaa CD-muodossa ja 5 aiemmin julkaisematonta, suunnitelman asteelle jäänyttä comeback-levyä varten nauhoitettua kappaletta vuodelta 1995.

## Kappaleet
### CD 1
# Made In Sweden (I Don't Care)
# Shaking All Over
# Antti
# Jokaiseen, Jokaiseen
# Myrskyä Pakoon
# Verkossa
# Rockin' Fish
# Playground
# Abraham's Blue Refrain Parts 1 & 2 
# Boogie
# If We Found The Time
# Panamanian Red 

* 1–2 (Ruisrock, 1970) - Albert Järvinen: kitara / Lido Salonen: basso / Remu Aaltonen: rummut & laulu / Affe Forsman: rummut / Francis Looby: lyömäsoittimet & taustalaulu.

* 3–6 (YLEn Popstudio, 1973) - Harri Saksala: laulu / Matti Kurkinen: kitara / Lido Salonen: basso / Sakari Kukko: puhaltimet / Markku Luukkanen: rummut.

* 7–12 (Euroopan kiertue, 1977) - Lido Salonen: kitara & koskettimet / Zape Leppänen: laulu & lyömäsoittimet / Ari Vaahtera: basso / Beaver Aitto-oja: rummut.

### CD 2
# Silver Fish
# Lighthouse 
# Forever Train 
# Abraham's Blue Refrain Parts 1 & 2 
# Brown'll Might Suit You 
# Highland Temple 
# Playground 
# Marketbox Street 
# Panamanian Red 
# The Song
# Runaways
# Turkish Pepper
# Set In Time 
# Icebear Walk 

* 1–9 Abraham's Blue Refrain-albumi. Kappalejärjestys toinen kuin alkuperäisellä.

*10–14 (äänityksiä vuodelta 1995) — Lido Salonen: kitara, Zape Leppänen: laulu, Ari Korpisalo: koskettimet, Kinde Leskinen: rummut, Pekka Pohjola: basso. 

## Lähteet
*''Anthology'' discogs.com -sivustolla 
*Blues News 
*Palasokeri. com. Keskustelu.
Makó

**Makó** [ˈmɒkoː] on kaupunki Unkarissa Csongrádin läänissä. Makóin asukasluku on 24&nbsp;403 (2009) ja pinta-alaa sillä on 107,5 neliökilometriä. Vuosina 1552–1699 Makó oli osa osmanien valtakuntaa. Kaupungin maamerkki on 1895 valmistunut romantiikan synagoga. Kaupungissa on kumi-, tekstiili- ja huonekaluteollisuutta.

## Ystävyyskaupungit

*  Ada, Serbia
*  Atça, Turkki
*  Jasło, Puola
*  Kirjat Yam, Israel
*  Kisoroszi, Unkari
*  Lugoj, Romania
*  Maumee, Yhdysvallat
*  Martinsicuro, Italia
*  Miercurea Ciuc, Romania
*  Radomsko, Puola
*  Rheine, Saksa
*  Sânnicolau Mare, Romania
*  Želiezovce, Slovakia
*  Xinyang, Kiina

Lähde:

## Lähteet

## Aiheesta muualla

* Kaupungin kotisivu
Lentopallo olympialaisissa

**[[Lentopallo]]** on ollut kesäolympialaisten kilpailuohjelmassa vuoden 1964 kesäolympialaisista lähtien. Toinen urheilumuoto rantalentopallo on ollut mukana olympialaisten ohjelmassa kesäolympialaisista 1996 lähtien.

Menestyneimmät maat miesten olympialentopallossa ovat olleet Brasilia, Neuvostoliitto ja Yhdysvallat. Naisten olympiaturnauksissa menestyneimmät maat ovat Neuvostoliitto, Kiina ja Kuuba.

## Mitalistit
### Miehet

### Naiset

## Mitalitaulukko
### Mitalit yhteensä

### Miehet

### Naiset

## Lähteet
NGC 6334

**NGC 6334** on emissiosumu, joka sijaitsee Skorpionin tähdistössä. Sen löysi tähtitieteilijä John Herschel vuonna 1837.

Herschel löysi sen Hyväntoivonniemeltä Etelä-Afrikasta.

## Lähteet

## Aiheesta muualla
* NGC 6334 
* NGC 6334
Michael Dudikoff

**Michael Joseph Stephen Dudikoff** (s. 8. lokakuuta 1954 Redondo Beach, Kalifornia) on yhdysvaltalainen elokuvanäyttelijä, joka tuli tunnetuksi elokuvasta American Ninja.

## Elämäkerta
Dudikoff syntyi Redondo Beachissa, Kaliforniassa venäläiselle isälle ja kanadanranskalaiselle äidille. Hän opiskeli aluksi West Torrance High Schoolissa ja sittemmin Harbor Collegessa lapsipsykologiaa. Dudikoff siirtyi kuitenkin malliksi, ja hän alkoi näytellä 1970-luvun puolessa välissä. Hänen ensimmäinen roolinsa oli Coppertonen aurinkovoidemainoksessa.

### Näyttelijäura
Dudikoffin näyttelijän ura alkoi televisiossa vuonna 1978, jolloin hän vieraili yhdessä Dallas-televisiosarjan jaksossa. Sittemmin hän esiintyi myös vierailevana hahmona Onnen päivissä vuosina 1979–1980. Dudikoffin ensimmäinen elokuvarooli oli Mustaa marmoria -elokuvassa 1980. Koska Dudikoff sai aluksi vain pieniä elokuvarooleja, hän teki samaan aikaan myös vierasesiintymisiä televisiosarjoissa. Dudikoff oli pääosassa 10-osaisessa tilannekomediassa ''Star of the Family''*,* jossa esiintyi myös muun muassa George DelHoyo. 

1980-luvun puolessa välissä Dudikoff nousi julkisuuteen, kun hän esitti pääosaa* [[American Ninja]]* -elokuvassa. Menestyksen myötä American Ninjalle tehtiin kolme jatko-osaa, joista Dudikoff esiintyi kahdessa:* [[American Ninja 2]]* (1987) ja* [[American Ninja 4]]* (1990). Tämän lisäksi Dudikoff oli pääosassa 22-osaisessa televisiosarjassa* [[Koodinimi Cobra]]*, kunnes hän siirtyi näyttelemään pelkästään elokuvissa, kuten* [[Jersey Bellini – palkkionmetsästäjä]], [[Tappolista]]* ja* [[Sekopäiden sirkus]].*

Dudikoffin aktiiviura päättyi vuonna 2003. Vuoden 2013 aikana Dudikoff palasi elokuvien pariin ja teki muutaman cameo-roolin elokuvissa ''Olympos on valloitettu'' ja* [[G.I. Joe: Kosto]]*.

## Elokuvat

## Yksityiselämä
Dudikoff on ollut naimisissa Belle Dudikoffin kanssa vuodesta 2004 lähtien, ja parilla on kaksi lasta. Hän harrastaa myös kamppailulajeja: harrastus alkoi aikidon parissa. Sittemmin Dudikoff on harrastanut pääosin brasilialaista jujutsua.

## Lähteet

## Aiheesta muualla

*
Rantalentopallo olympialaisissa

**[[Rantalentopallo]]** on ollut olympialajina Atlantan vuoden 1996 olympialaisista asti. Parhaiten menestyneet maat ovat Yhdysvallat ja Brasilia.

## Mitalistit
### Miehet

### Naiset

## Mitalitaulukko

## Lähteet
Ainaži

**Ainaži** (vir. *Heinaste*; liiv.  *Āinast)*) on kaupunki Latvian pohjoisosassa Vidzemen historiallisella alueella lähellä Viron rajaa. Nykyisin kaupungin alue on osa Salacgrīvan kuntaa. Pääosa asukkaista on latvialaisia, mutta kaupungissa on historiallisesti ollut myös virolaisia, jotka muodostavat nykyisin kuitenkin vain noin 2% väestöstä.

## Historia
Nykyisen kaupungin kohdalla on sijainnut liiviläinen kalastuskylä *Ainagi*, josta kaupungin nykyinen nimi mahdollisesti juontuu. Ainažin nimi mainitaan ensimmäisen kerran vuonna 1564. Ainaži säilyi pienenä kylänä eri moisioiden alaisuudessa, kunnes se alkoi kasvaa 1850-luvun puolivälissä sataman myötä. Vuonna 1896 Ainažiin rakennettiin Latvian vanhin edelleen käytössä oleva säähavaintoasema. Nykyisin aseman tietoja käytetään koko Eurooppaa koskevien sääennustusten laadinnassa. 

Viron ja Latvian itsenäistyttyä maat kiistelivät rajoistaan ja yksi kiistan kohteista oli Ainaži, eli viroksi Heinaste. Tilanne kärjistyi miltei maiden välisen yhteenoton partaalle. Rajakiistan ratkaisi lopulta brittiläisen eversti Stephen Tallentsin johtama virolais-latvialainen komissio, jonka päätöksen perusteella heinäkuussa 1920 Ainaži jäi Latvian puolelle. Ainaži sai kaupungin oikeudet vuonna 1926.

Ainažin majakka rakennettiin 1930 tukemaan Ainažin sataman merenkulkua H. Cakovskan suunnitelman mukaan kahdensankulmaiseksi.  Sen valolaite on 22,8 metrin korkeudella Itämeren pinnasta, varsinainen majakan torni ulottuu 18 metri korkeudelle.  aikaisemman kapearautatien lähellä.  Saksalaiset pommittivat majakkaa toisen maailmansodan aikana. Majakka peruskorjattiin 1990-luvulla ja avattiin matkailunähtävyydeksi.  Majakalta on osallistuttu kansainvälineen majakka- ja majakkalaivaviikonloppuun 2017. Sen tunnus on LV0006 eli Latvian kuudes majakka. 


Heinaste põhjamuul (2013).JPG
Heinaste tuletorn.JPG 
Heinaste õigeusu kirik.JPG
Heinaste merekooli hoone.JPG 
Heinaste punamonument (3).JPG
Heinaste häärber.JPG
Heinaste tuletõrjemuuseum 2012.JPG


## Ystävyyskaupungit
* Häädemeeste
* Miežiškiai
* Cēsis

## Lähteet

## Aiheesta muualla
Aloja

**Aloja** on kaupunki Pohjois-Latviassa Vidzemen historiallisella alueella lähellä Viron rajaa. Kaupunki on vuonna 2009 muodostetun Alojan kunnan hallinnollinen keskus. 

## Historia
Alojan nimi on mahdollisesti johdettu liivin kielen laaksoa tarkoittavasta sanasta. Paikalla sijaitsi vanhastaan pieni kylä, mutta se tuhoutui Baltian ristiretkien aikana. Paikalle rakennettiin kartano, jonka ympärille muodostui uutta asutusta. Ensimmäinen historiallinen maininta kaupungista on vuodelta 1449. Alojaan rakennettiin luterilainen kirkko vuonna 1534 ja ortodoksinen vuonna 1846. Vuonna 1903 Aloja sai kylän oikeudet. Vuodesta 1905 lähtien Aloja kasvoi kartanon ja kirkon aktiivisen tuen ansiosta. Vuonna 1936 kaupunkiin rakennettiin Riikaan vievä rautatie, mutta se suljettiin vuonna 1997. Kaupunginoikeudet Aloja sai vuonna 1992 ja lippu sekä vaakuna otettiin käyttöön vuonna 1998.

## Väestö
Alojassa oli vuonna 2004 2572 asukasta. Valtaosa heistä, 2253 henkilöä, oli latvialaisia. Suurimmat vähemmistöt olivat venäläiset (115), valkovenäläiset (56), romanit (52) ukrainalaiset (34), puolalaiset (26) ja liettualaiset (17). Asukkaista 2435 oli Latvian kansalaisia, vieraita kansalaisuuksia oli 135.

## Lähteet

## Aiheesta muualla
Ilmailuoikeus

**Ilmailuoikeus** on oikeudenala, jossa tutkitaan valtion sisäisen oikeuden ja kansainvälisen oikeuden sisältämiä ilmailua koskevia säännöksiä. Ilmailuoikeuden alaan kuuluvat lentämistä ilmakehässä, lentämisen lupakirjoja, lennon ohjaamista, lentämällä tehtävää maiden rajojen ylitystä ja ilma-alukselle asetettuja vaatimuksia koskeva lainsäädäntö. Ilmailua koskevat lait on aikoinaan suurissa ilmailumaissa laadittu merilakien pohjalta. Yleensä ilmailuoikeus luetaan kansainvälisen oikeuden alaan.

Suomessa ilmailu- ja avaruusoikeutta opetetaan Lapin yliopistossa.

## Ilmailualan sääntely eri valtioissa ja toimielimissä

### Kansainvälinen taso
Kansainvälisellä tasolla Yhdistyneiden kansakuntien alainen Kansainvälinen siviili-ilmailujärjestö ICAO () määrittelee ilmailun säännöt. Kansainvälinen ilmailuliitto FAI () ylläpitää ilmailun kansainvälistä harraste- ja kilpailutoimintaa sekä niihin ja avaruuslentoihin liittyviä ennätyksiä.

### Euroopan unioni
Euroopan unionin ilmailulainsäädäntö on edelleen keskeneräinen, osin kansallisten lakien varassa. SES- eli Single European Sky- (yhtenäinen Euroopan ilmatila) lainsäädäntö harmonisoi EU- ja EAA-alueen lentämisen sääntöjä. Eurocontrol on ylin ilmailua ohjaava operatiivinen toimija, mutta se toimii pääosin kansallisten vastaavien toimijoiden avulla. EASA hoitaa ilma-alusten sertifikaatit ja lentokelpoisuuden valvonnan.

### Suomi
Suomessa ilmailun valvonnasta vastaa Liikenne- ja viestintävirasto Traficom. Lentoasemat omistaa Finavia, joka vastaa lentoasemaverkoston kehittämisestä ja ylläpidosta.

### Yhdysvallat
Yhdysvalloissa ilmailulakia valvoo Yhdysvaltain ilmailuhallinto FAA (). FAA muun muassa ohjaa lentoliikennettä, myöntää lentäjien ja lennonjohdon sekä lentomekaanikkojen lupakirjat, myöntää ilma-alusten lentokelpoisuustodistukset ja uusien konetyyppien sertifikaatit. FAA on edelleen sekä alan operatiivinen toimija että viranomainen, jota Euroopan unionissa pidetään nykyisin ristiriitaisena hallintomallina.

## Avaruusoikeus
Avaruusoikeus on oikeudenala, joka koskee ulkoavaruudessa tapahtuvaa ihmisen toimintaa. Avaruusoikeuteen kuuluu joukko eriasteisia sopimuksia avaruuden käytöstä, kuten vuonna 1967 voimaan tullut Ulkoavaruuden sopimus. Lähtökohtana sopimuksissa on, että avaruuden käyttö ja tutkimus on vapaata, mutta oma toiminta ei saa estää muita. 

Oikeudenala liittyy ilmailuoikeuteen, koska lento avaruuteen vaatii lentoa ilmakehässä. Keskeinen avaruusoikeuden alaan kuuluva suomalainen laki on laki avaruustoiminnasta. Lapin yliopiston kansainvälisen oikeuden professori ja ilmailu- ja avaruusoikeuden instituutin johtaja Lotta Viikari oli asiantuntijana antamassa lausuntoja avaruuslaista vuonna 2017. 2000-luvulla on jälleen ollut nousemassa esiin esimerkiksi kaivosteollisuuden perustaminen Kuuhun, joka on vastoin sopimuksia ulkoavaruudesta. Toinen keskustelua herättänyt asia on avaruusromu.

## Katso myös
* COPUOS
* Suomen avaruustoiminta

## Lähteet

## Aiheesta muualla
* 
* 
* 
* 
*
Karl Heinrich Bergius

**Karl Heinrich Bergius** (noin 1790 – tammikuu 1818 Kapkaupunki) oli saksalainen (preussilainen) luonnontieteilijä, rakuuna ja apteekkari Küstrinistä, Brandenburgista.

Bergius palveli Preussin armeijan ratsuväessä Napoleonin sodissa, ja hänelle myönnettiin rautaristi. Myöhemmin hän opiskeli farmasiaa Berliinissä. Täällä hän kiinnostui kasvitieteestä ja perehtyi siihen Martin Lichtensteinin johdolla Berliinin Eläinmuseossa. Lichtenstein rohkaisi häntä lähtemään Etelä-Afrikkaan Kapmaahan. Bergius saapui Kapkaupunkiin 1815 toimiakseen apteekkarin apulaisena ja kerätäkseen näytteitä Eläinmuseolle. Hän kuoli tuberkuloosiin tammikuussa 1818.

Bergiuksen kunniaksi Lichtenstein nimesi töyhtötiiran (*Sterna bergii*). Kasveista hänen nimeään kantavat *Diascia bergiana* (Link & Otto), *Ficinia bergiana* (Kunth) ja *Ophioglossum bergianum* (Schltdl.).

## Lähteet
*Chansigaud, Valérie 2009: *The History of Ornithology*, s. 182. - New Holland Publishers. Mame, Ranska.
Janne-Pekka Pietiläinen

**Janne-Pekka Pietiläinen** (s. 16. kesäkuuta 1982) on suomalainen lukkopainija ja brasilialaisen jujutsun harjoittaja. Pietiläinen on 191 senttimetriä pitkä ja ottelee yleensä raskaassa sarjassa, ottelupainon ollessa noin 105-106 kilogrammaa. Hän asuu Tampereella ja on aiemmin edustanut Tampereen Ju-Jutsukoulua, nykyisin WFC Warriorsia. 3. elokuuta 2010 Pedro Duarte myönsi Pietiläiselle brasilialaisen jujutsun mustan vyön. Pietiläinen on tehnyt vuonna 2008 tietojohtamisen diplomityön.

## Saavutukset brasilialaisessa jujutsussa

Vuonna 2009 Pietiläinen ylsi brasilialaisessa jujutsussa korkeimpaan suomalaissaavutukseen koskaan miesten sarjoissa, voittaen Kalifornian Long Beachilla Yhdysvalloissa järjestetyissä MM-kilpailuissa ruskeavöiden ultraraskaan sarjan ja saavuttaen avoimessa painoluokassa pronssia. Aiemmin samana vuonna Pietiläinen saavutti EM-kilpailuista ruskeavöiden avoimen sarjan hopeaa. Vuonna 2008 hän oli MM-kilpailuissa purppuravöiden ultraraskaassa sarjassa hopealla ja EM-kilpailuissa hän voitti purppuravöiden ultraraskaan sarjan sekä avoimen sarjan. Näiden lisäksi hän on mm. voittanut brasilialaisen jujutsun Suomen mestaruuden vuosina 2004, 2005, 2006, 2007, 2008 ja 2009.

## Saavutukset lukkopainissa

Lukkopainissa Pietiläisen korkeimpana saavutuksena voidaan pitää vuosien 2009, 2011 ja 2013 MM-kilpailujen raskaan sarjan ensimmäisen kierroksen otteluvoittoja ja lopullista sijoitusta sijalle 5.-8. Pietiläinen voitti lukkopainin EM-kilpailut vuosina 2008, 2010, 2011, 2013 ja 2015. Vuonna 2007 Pietiläinen voitti myös MM-kisojen Euroopan karsinnat, *European Trialsit*. Hän on myös voittanut lukkopainin Suomen mestaruuden vuonna 2007 ja Suomen avoimen mestaruuskilpailun, *Finnish Openin*, vuosina 2005, 2006, 2007, 2008 ja 2009.

## Muut saavutukset

Brasilialaisen jujutsun ja lukkopainin lisäksi Pietiläinen on kilpaillut vapaaottelussa, voimanostossa ja penkkipunnerruksessa. Vapaaottelussa Pietiläinen voitti vuonna 2005 Shooton amatöörien Pohjoismaiden mestaruuden sarjassa alle 100 kg. Voimanostossa hän on saavuttanut alle 20-vuotiaiden SM-hopeaa vuosina 2001 ja 2002 sarjassa alle 110 kg ja penkkipunnerruksessa alle 20-vuotiaiden SM-pronssia sarjassa alle 110 kg.

## Katso myös
* WFC Warriors  

## Lähteet
Joel Robles

**Joel Robles Blázquez**, lyhyemmin **Joel** (s. 17. kesäkuuta 1990 Madrid, Espanja) on espanjalainen jalkapalloilija. Hän edusti viimeksi englantilaisseura Leeds Unitedia. Hän on pelipaikaltaan maalivahti.

Pelattuaan ensin kasvattajaseuransa Atlético Madridin C- ja B-joukkueissa Joel solmi uransa ensimmäisen ammattilaissopimuksen joulukuussa 2009. Nuori maalivahti teki ensiesiintymisensä pääsarjatasolla toukokuussa 2010 vierasottelussa Sporting Gijónia vastaan, kun hänet vaihdettiin kentälle 12 minuutin pelin jälkeen loukkaantuneen Sergio Asenjon tilalle. 

Kausien 2011–2012 ja 2012–2013 aikana Joelin oli tyytyminen kolmosmaalivahdin rooliin Atléticossa ja hän vietti osan kausista lainalla muissa seuroissa. Hän pelasi kaksi ottelua Eurooppa-liigassa. Kaudella 2011–12 hän pelasi 13 ottelua naapuriseura Rayo Vallecanossa. Tammikuussa 2013 Joel lainattiin [Wigan]iin](https://fi.wikipedia.org/wiki/Wigan_Athletic_FC), jossa hänen onnistui lunastaa itselleen ykkösmaalivahdin paikka. Laina-aika Englannissa huipentui FA Cupin voittoon. Wigan kukisti finaalissa Manchester Cityn numeroin 1–0 ja Joelin hyviä otteita pidettiin voiton avaimena.

Heinäkuussa 2013 Joel solmi viisivuotisen sopimuksen Evertonin kanssa, jonne myös Wigan-ajoilta tuttu valmentaja Roberto Martínez oli siirtynyt. Hän pelasi Evertonissa 42 valioliigaottelua, joista 20 ottelua kaudella 2016–2017. Eurooppa-liigassa hän pelasi kolme ottelua. Vuonna 2018 Joel palasi Espanjaan, tällä kertaa Real Betisin maalivahdiksi. Hän pelasi neljän kauden aikana Betisissä 56 Espanjan liigan ottelua, joista 33 ottelua kaudella 2019–2020. Hän pelasi kolme alkukierrosten ottelua Betisin voittaessa Copa del Reyn 2022. Eurooppa-liigassa hän pelasi kuusi ottelua. Hän palasi kaudeksi 2022–2023 Englantiin, ja pelasi Leedsissä neljä valioliigaottelua.

Robles pelasi muutaman ottelun Espanjan nuorisomaajoukkeissa. Hän kuului alle 21-vuotiaiden Euroopan-mestaruuden vuonna 2013 voittaneeseen joukkueeseen, muttei päässyt pelaamaan turnauksessa.

## Lähteet
Guillén de Castro

**Guillén de Castro y Bellvís** (4. marraskuuta 1569, Valencia, Espanja - 18. heinäkuuta 1631, Madrid, Espanja) oli espanjalainen Espanjan kulta-ajan aikainen näytelmäkirjailija. Hänen maineena perustuu näytelmään *Las Mocedades del Cid* (noin 1599), josta Pierre Corneille sai herätteen näytelmäänsä *Cid*.

Castro muutti 1602 Madridiin, missä Lope de Vega oli luonut kansallisen näyttämön. Castroa suosivat siellä Napolin varakuningas sekä Ossunan ja Olivarezin herttuat. Mutta hänen seikkailumainen ja itsepäinen luonteensa vieroitti hänestä ylhäisien suosion, hän joutui taloudelliseen ahdinkoon. Hänen sanotaan kuolleen kurjuudessa. Dramatikkona hän kuuluu Lopen kouluun. Kuten Lope hänkin koetti tyydyttää kansallismakua mitä tulee aiheiden valintaan ja suosittujen kansanromanssien käyttämiseen. Se näytelmä, joka tuotti hänelle suurimman maineen ja jota jälkimaailma useimmin mainitsee, on *Las mocedades del Cid*, joka käsittelee Espanjan kansallissankarin El Cidin nuoruudenurotöitä. Tämä näytelmä oli Corneillen *[[Le Cid]]* näytelmän oleellisena lähteenä ja kaavana.

## Lähteet
Aviancan lento 052

**Aviancan lento 052** oli reittilento Bogotásta New Yorkiin Medellínin kautta, joka syöksyi maahan 25. tammikuuta 1990. Boeing 707 -tyyppisestä koneesta loppui polttoaine sen lähestyessä John F. Kennedyn lentokenttää (JFK), jolloin kone syöksyi maahan Cove Neckin kylässä, Long Islandin pohjoisrannikolla. Kahdeksan yhdeksästä miehistön jäsenestä ja 65 matkustajaa 149:stä kuoli. National Transportation Safety Board (NTSB) määritteli onnettomuuden syyksi sen, että miehistö ei ilmoittanut kunnolla polttoaineen loppumisesta, minkä vuoksi lennonjohto aliarvioi tilanteen vakavuuden. Onnettomuuteen vaikutti myös ymmärrettävän virallisen terminologian puute, lennonjohdon toiminta, tuuliväänne ja lentäjien stressitaso.

Lento lähti Medellínistä mukanaan tarpeeksi polttoainetta ja lähestyi JFK:tä normaalisti. Matkalla lento laitettiin kolme kertaa odotuskuvioon. Miehistön ja lennonjohdon välisen huonon kommunikaation sekä pilottien polttoainetilanteen riittämättömän hallitsemisen takia lennon polttoainemäärä pääsi kriittisen alhaiseksi. Lennonjohto ei tunnistanut tätä vakavaa tilaa hätätilaksi. Kone yritti laskeutua JFK:lle, mutta sääolot ja huono kommunikaatio sekä riittämätön koneen hallitseminen pakotti sen keskeyttämään laskun ja tekemään ylösvedon. Koneen polttoaine loppui ennen kuin se ehti yrittää laskeutumista uudelleen, ja se syöksyi maahan noin 32 kilometriä JFK:ltä.

## Lähteet
Christophe Riblon

**Christophe Riblon** (s. 17. tammikuuta 1981 Tremblay-en-France, Ranska) on ranskalainen rata- ja maantiepyöräilijä. 

## Ratapyöräily
Riblon saavutti ratapyöräilyn EM-kilpailuissa 2002 hopeaa alle 23-vuotiaiden joukkuetakaa-ajossa. Vuoden 2007 Pekingin maailmancupissa hän voitti pariajon Jérôme Neuvillen kanssa. Manchesterin MM-kilpailuissa 2008 hän sai Vasil Kiryjenkan jälkeen hopeaa pisteajossa. Ballerupin MM-kilpailuissa 2010 hän sai Morgan Kneiskyn kanssa hopeaa pariajossa.

## Maantiepyöräily
Riblon edusti koko ammattilaisuransa ajan, vuosina 2005–2017, Ag2r-La Mondiale -tallia. Ensimmäisenä ammattilaisvuonnaan hän sijoittui toiseksi Tour de l'Avenir -etappikilpailussa. Vuonna 2006 hän voitti Circuit de Lorraine -ajon neljännen etapin. Seuraavana vuonna hän voitti yhden päivän kilpailun Tour de la Somme ja 2009 Route du Sud -ajon kolmannen etapin.  

Riblon voitti helmikuussa 2010 Les Boucles du Sud Ardèche -kilpailun. Heinäkuisessa Ranskan ympäriajossa hän voitti Pyreneillä ajetun 14. etapin kuuluttuaan yhdeksän ajajan kärkiryhmään, josta irtautui etappivoittoon. Ranskan ympäriajossa 2013 hän oli 16. etapilla toinen ja voitti Alpe d'Huez'n nousuun päättyneen 18. etapin 59 sekunnin erolla Tejay van Gardereniin. Saman vuoden Puolan ympäriajossa hän voitti toisen etapin ja sijoittui kokonaiskilpailussa kolmanneksi. Puolan ympäriajossa 2014 hän oli neljäs.

## Lähteet
Stick-slip-ilmiö

**Stick-slip-ilmiöllä** (toisinaan suomennetaan **tihkominen**) tarkoitetaan liukuvassa liikkeessä kahden pinnan välisen kitkan vaihtelusta syntyvää takertelevaa (engl. stick = juuttua, engl. slip = liukua) liikettä.

## Kitkan vaihtelu

Stick-slip-ilmiö johtuu kitkan vaihtelusta liukupintojen välissä. Vaihtelua kitkan suuruuteen aiheuttaa pintojen epäsäännöllisyydet sekä liukupintojen lämpeneminen. Tyypillinen voimakasta värähtelyä aiheuttava stick-slip-ilmiö esiintyy usein polymeeri-tiivistyspinnoissa. Näissä pintapaine on suurehko ja muovipohjainen tiivistemateriaali johtaa lämpöä huonosti pois. Materiaalin lämpeneminen kasvattaa kitkakerrointa, jolloin liikevoima ei enää jaksa liikuttaa esimerkiksi paineilmasylinterin männänvartta, ja liike pysähtyy. Kun painetta on kertynyt tarpeeksi, mäntä lähtee uudelleen liikkeelle. Yleisemmässä muodossa liukuliikkeestä syntyvä värähtely, joka havaitaan äänen muodossa, johtuu kitkan vaihtelusta eli stick-slip-ilmiöstä. 

Oheinen kuva esittää stick-slip-ilmiön teoreettista mallia. 

V on liikevoiman tuottava toimilaite, R on järjestelmän jousivakio ja M on kuorma, jota siirretään vaakatasossa. Kun liike alkaa, jousi puristuu ja kerää energiaa. Kun voima ylittää lepokitkan, kuorma lähtee liikkeelle. Kitka vähenee liikkeen alkaessa ja jousi purkaa varaamansa energiaa nopeuttaen liikettä. Jousienergian purkautuessa järjestelmän voima ei enää riitä liukukitkan voittamiseen ja liike pysähtyy. Toimilaite kuitenkin jatkaa liikettä ja varaa jousen uudelleen.

## Esimerkkejä

Stick-slip-ilmiö on konetekniikassa tunnettu kiusallinen ilmiö, joka usein havaitaan koneen koekäytössä. Tällöin joudutaan säätämään liikenopeuksia tai vaihtamaan liukupintojen materiaaleja tai voitelemaan liukupinnat. Tunnettuja esimerkkejä laitteista, joissa stick-slip-ilmiö voi aiheuttaa ongelmia, ovat paineilmasylinterit, hydrauliikkasylinterit ja työstökoneiden johteet. Liukuliikkeestä syntyvää värinää voidaan myös hyödyntää kuten jousisoittimissa.
Luettelo televisiosarjan Vampyyripäiväkirjat jaksoista

***[[Vampyyripäiväkirjat]]*** on yhdysvaltalainen fantasia-kauhu televisiosarja. Sarja perustuu L. J. Smithin samannimiseen kirjasarjaan. Sarjan ensiesitys CW-kanavalla oli 10. syyskuuta 2009 ja MTV:llä 12. elokuuta 2010.

Sarja seuraa Elena Gilbertin (Nina Dobrev) elämää, joka rakastuu vampyyri Stefan Salvatoreen (Paul Wesley). Heidän elämänsä muuttuu monimutkaisemmaksi kun Stefanin veli Damon (Ian Somerhalder) palaa kaupunkiin mukanaan kauna veljeään kohtaan. Sarja sijoittuu fiktiiviseen Mystic Fallsin kaupunkiin, Virginiaan, ja sillä sanotaan olevan epäluonnollinen historia. Sarjaan kuuluvat myös muut kaupungin asukkaat, joista päähenkilöitä ovat Elenan pikkuveli Jeremy (Steven R. McQueen), Elenan paras ystävä ja noita Bonnie Bennett (Katerina Graham) sekä heidän ystävänsä Caroline Forbes (Candice Accola).

## Yleiskatsaus

### Kausi 1 (2009-2010)

### Kausi 2 (2010-2011)

### Kausi 3 (2011-2012)



### Kausi 4 (2012-2013)



### Kausi 5 (2013-2014)



### Kausi 6 (2014-2015)



### Kausi 7 (2015-2016)



### Kausi 8 (2016-2017)



## Nielsen Ranking
Seuraava taulukko on lista televisiosarjan *Vampyyripäiväkirjat* katsojaluvuista, joka perustuu jokaisen jakson yhteenlaskettuun keskiarvoon. 

The following is a table for the seasonal rankings, based on average total estimated viewers per episode, of *The Vampire Diaries* on The CW. "Rank" refers to how *The Vampire Diaries* rated compared to the other television series which aired during primetime hours. "Sija" tarkoittaa sarjan sijoitusta muihin televisiosarjoihin verrattuna.

## DVD-julkaisut
*Vampyyripäiväkirjojen* ensimmäinen tuotantokausi julkaistaan Alueilla 1, 2 ja 4 ja Blu-raylla alueilla A ja B. Molemmat Yhdysvaltojen versiot sisältävät näyttelijäkokoonpanon ja lavastehenkilöstön kommentteja valituissa jaksoissa, poistettuja kohtauksia, *lavasteiden takana* -tapahtumia, webisodeja ja ladattavan audiokirjan L. J. Smithin kirjasta *The Vampire Diaries: The Awakening*. 

## Aiheesta muualla
* *[http://www.imdb.com/title/tt1405406/ Luettelo jaksoista]* IMDb:ssa 
* *[http://www.tv.com/the-vampire-diaries/show/76739/summary.html?tag=page_nav;main Luettelo jaksoista] * TV.com:issa 

## Lähteet
Kiko (prinsessa Akishino)

**Kiko, prinsessa Akishino** () (o.s. **Kiko Kawashima** (), s. 11. syyskuuta 1966) on Japanin prinssi Fumihiton vaimo. Hän on opiskellut psykologiaa Gakushūin-yliopistossa ja valmistunut tohtoriksi Ochanomizun naisyliopistosta.

Parilla on kolme lasta: Mako (s. 1991), Kako (s. 1994) ja Hisahito (s. 2006). Miespuolisen perillisen syntymää odotettiin hartaasti, sillä Japanin kruununperimysjärjestyksen mukaan kruunu voi periytyä vain mieslinjaa pitkin.

## Kunnianosoituksia

*  Kruunun ritarikunta (Belgia)
*  Alankomaiden kruunun ritarikunta (Alankomaat, 2014) 
*  Isabella Katolilaisen ritarikunta (Espanja, 2008)

## Lähteet
Geek Stink Breath

**Geek Stink Breath** on kappale punk-yhtye Green Dayn neljänneltä studioalbumilta *[[Insomniac (Green Dayn albumi)|Insomniac]]* (1995). *Geek Stink Breath* on albumin ensimmäinen single. Kappale kertoo amfetamiinin vaikutuksista ihmiskehossa (sana *geek* on slangisana amfetamiinille). Kappaleen sanoittaja, Green Dayn solisti Billie Joe Armstrong kirjoitti kappaleen omien kokemustensa pohjalta. Kappale kertoi myös ihmisistä, joiden hän oli nähnyt menettävän otteen elämäänsä huumeriippuvuuden takia.

## Musiikkivideo
Kappaleen musiikkivideossa näytetään Green Dayta soittamassa kellarissa ja väläyksiä erään yhtyeen ystävän hampaanpoistosta. Musiikkivideota näytettiin MTVlla tarkoituksellisesti vain myöhäisinä ajankohtina, sillä videossa kuvattu hampaanpoisto on herkemmälle katsojalle turhan verinen. Yhtye kuitenkin katsoi hampaanpoiston olevan oleellinen osa videota, sillä se myötäilee kappaleen sanoja “And it's rotting out my teeth“ (sillä suuongelmia pidetään yleisinä amfetamiinin haittoina, vaikka ne johtuvatkin lähinnä huonontuneesta hygieniasta sekä kuivasta suusta). Musiikkivideon on ohjannut Mark Kohr. Videon editoitua versiota näytetään TVssä edelleen maailmanlaajuisesti.
Bengt Berg

**Bengt Berg** (9. tammikuuta 1885 Kalmar – 30. heinäkuuta 1967 Eriksberg, Blekinge) oli ruotsalainen lintutieteilijä, kirjailija, valokuvaaja ja dokumenttielokuvien tekijä.

Bengt Bergin vanhemmat olivat opettaja Fabian Berg ja tämän vaimo Oda, o.s. Angelsdorff. Koulussa Berg ei jaksanut keskittyä opiskeluun, vaan vaelteli ennemmin Öölannin luonnossa, ja koulu jäikin häneltä kesken. Hänen haaveenaan oli eläintentäyttäjän ammatti, ja hän hakeutuikin konservaattori Gustaf Kihlénin oppiin Göteborgiin. Sitten hän otti yhteyttä professori Königiin Bonnin Eläinmuseossa, ja keräsi tälle suuren määrän lintuja, näiden munia ja pesiä sekä muita eliöitä, ja matkusti näytteiden kera Bonniin, missä hän toimi assistenttina vuosina 1909–1913. Hänet valittiin Bonnin yliopiston kunniatohtoriksi 1935. Vuonna 1912 Berg opetteli valokuvausta, ja kuvasi sitten pääasiassa lintuja.

Berg palasi Kalmariin, ja kasvatti muun muassa merihanhia. Vuonna 1933 hän toi Ruotsiin kanadanhanhia. Hän hankki vuonna 1938 omistukseensa Eriksbergin kartanon, jossa asui loppuelämänsä. Berg oli tuottelias kirjoittaja; useita hänen valokuvateoksiaan on myös suomennettu.

## Teokset
* Sjöfallsboken (1910)
* Måseskär (1912)
* Genezareth (1912)
* Tåkern: en bok om fåglarnas sjö (1913)
* Där kriget rasar: skisser från kampen i öster (1915)
* Stora Karlsö: en bok om hafvets fåglar (1915)
* En german: berättelse från den nya tiden (1916)
* Sällsynta fåglar (1916-1919)
* Min vän fjällpiparen (1917)
* De rikas hunger : berättelse från den nya tiden (1918)
* Vad skola vi göra med ekskövlarna? (1920)
* Hägrar och storkar: en bok om skånska fåglar (1920)
* Med tranorna till Afrika (1922)
* De sista örnarna (1923)
* Abu Markúb: på jakt efter jordens märkvärdigaste fågel (1924)
* Arizona Charleys pojke (1927)
* Gypaëtus: den flygande draken i Himalaya (1931)
* På jakt efter enhörningen (1932)
* Tigrar (1934)
* Mina försök med vildgäss (1937)
* Försök med hjortar (1953)
* Äventyr med vildgäss (1957)
* Farligt storvilt (1959)
* Örnar (1960)

## Lähteet
*Elämäkerta 

## Aiheesta muualla
* Viimeiset kotkat, Suomen Kuvalehti, 12.01.1924, nro 2, s. 24, Kansalliskirjaston digitaaliset aineistot
CrunchBang Linux

**CrunchBang Linux** on Debianiin pohjautuva Linux-jakelu. Se sisältää todella kevyen Openbox- tai vaihtoehtoisesti Xfce-työpöytäjärjestelmän. Se on rakennettu Debian Live -projektin pohjalta ja käyttää Debianin paketteja. CrunchBang on suunniteltu tehokkaaksi, unohtamatta helppokäyttöisyyttä ja toiminnallisuutta.

Edelliset versiot pohjautuivat Ubuntuun, mutta versiosta 10 eteenpäin jakelu on rakennettu suoraan Debianin paketeista.

## Lähteet

## Aiheesta muualla
*Virallinen sivusto
*DistroWatch.com: CrunchBang Linux
Anna-Lena Löfgren

**Anna–Lena Löfgren** (1. toukokuuta 1944 – 21. toukokuuta 2010) oli ruotsalainen laulaja. 

Löfgren tuli julkisuuteen vuonna 1962 tehtyään hitin ”Regniga natt”, joka myi 100&nbsp;000 kappaletta. Samana vuonna ilmestyi vielä toinen hitti ”Kärlek på lasarett”. Muita hittejä ovat mm. ”Det finns ingenting att hämta” (1963), ”Var det du” (1964) sekä ”Lyckliga gatan” (1967), joka nousi neljäksitoista viikoksi Ruotsin ykköseksi ja saavutti suosiota myös Norjassa.

Löfgren saavutti myös 1960-luvulla suurta suosiota Saksan listoilla ja oli kotimaassaan suosittu Ruotsin radion Svensktoppenin artisti.
Noida

**Noida** () on teknologiateollisuuskaupunki lähellä New Delhiä. Vuonna 2011 siellä oli 642 381 asukasta.

Sen nimi on akronyymi pitemmästä nimestä **New Okhla Industrial Development Authority**. Se perustettiin 17. huhtikuuta 1976 ja sen synty oli osa Sanjay Gandhin vuosien 1975-77 hätätilaohjelmaa. Se on rakennettu alun alkaen Uttar Pradeshin kehittyneimmäksi kaupungiksi. Siellä toimii myös elokuvakaupunki Noida Film City, joka on Intiassa kuuluisa TV-tuotannostaan.

Noida on ulkomaisten IT-yritysten pääpaikkoja Intiassa, koska se on erikoistalousalue, jossa ulkomaiset yritykset voivat välttää veroja ja maksuja. Noidassa on Intian valtion perustama ohjelmistotekniikan teknologiakylä, Software Technology Park. Kaupungissa on useita ulkomaisia autotehtaita, mm. Escorts, Honda-SIEL ja New Holland Tractors (FIATin ja Fordin yhteisyritys). GM Daewoon tehdas sijaitsi kaupungissa, mutta tehdas lakkautettiin. Valmistavan teollisuuden edustajia kaupungissa ovat myös Fiserv, ALSTOM, ISGEC, LG, Samsung ja musiikkiteollisuuden T-series.

Kaupungin yliopistot ovat
* Amity University sektorilla 125
* Jaypee Institute of Information Technology sektorilla 62
* JSS Acedemy of Technical Education sektorilla 62
* Noida University sektorilla 26

## Lähteet

## Aiheesta muualla

*Official site
*Noida Police
*Noida Portal
Uinti kesäolympialaisissa 1980

**[[Kesäolympialaiset 1980|Vuoden 1980 kesäolympialaisten]] [[uinti]]** järjestettiin 20. &ndash; 27. heinäkuuta 1980 Moskovassa. Tämä oli 19. kerta kun laji oli mukana olympialaisten ohjelmassa. Uinti järjestettiin miehille ja naisille. Mukana oli 333 osanottajaa 41 eri maasta. Tapahtumia oli 26, 13 miehille ja 13 naisille. Uintikilpailut pidettiin Swimming Pool at the Olimpiysky Sports Complex'ssa. Miesten uintia hallitsi Neuvostoliitto ja naisten uintia Itä-Saksa. Varsinkin naisten uinneissa tehtiin useita olympia- ja maailmanennätyksiä.

## Mitalistit
### Miehet

### Naiset

## Mitalitaulukko

## Lähteet
*Kansainvälisen Olympiakomitean tulostietokanta

## Aiheesta muualla